बॉर्डर पर सर्च ऑपरेशन में 14 करोड़ की हेरोइन बरामद, पुलिस से मिला था इनपुट
पंजाब में बॉर्डर पर ड्रोन मूवमेंट लगातार बढ़ती जा रही हैं। दो दिन में BSF ने दो ड्रोन रिकवर किए हैं।  India Pakistan Border Heroin Smuggling; Drone Movement Recovery | BSF Tarntaran Amritsar Punjab
पंजाब में बॉर्डर पर ड्रोन मूवमेंट लगातार बढ़ती जा रही हैं। दो दिन में BSF ने दो ड्रोन रिकवर किए हैं। वहीं पंजाब पुलिस से मिले इनपुट के आधार पर अमृतसर बॉर्डर से फेंसिंग के पार छिपाई गई 14 करोड़ की हेरोइन भी रिकवर की गई है।
BSF के अनुसार एक इनपुट के बाद अमृतसर के सरहदी गांव सैदपुरा कलां में सर्च अभियान को चलाया गया। सुबह 7.20 बजे गांव सैदपुरा के बाहरी एरिया में गुरुद्वारे के पास खेतों से क्वॉर्डकॉप्टर DJI मैट्रिस 300 RTK टूटी हुई हालत में रिकवर कर लिया गया। BSF ने बीते 12 दिनों में यह चौथा ड्रोन रिकवर किया है।
तरनतारन में भी रिकवर किया था ड्रोन
बीती शाम BSF ने तरनतारन से भी एक ड्रोन रिकवर किया था। BSF अधिकारियों का कहना था कि यह ड्रोन 9 जून की रात को गिराया गया था। लेकिन सर्च के दौरान मिल नहीं पाया। गश्त के दौरान जवानों को यह ड्रोन खेतों में टूटी हालत में मिला। यह भी क्वॉर्डकॉप्टर DJI मैट्रिस 300 RTK ही है, जिसे पाकिस्तानी तस्कर हेरोइन की खेप को भारतीय सरहद में भेजने के लिए इस्तेमाल करते हैं।
2 किलो हेरोइन जब्त
शनिवार देर शाम ही अमृतसर के अटारी एरिया में BSF ने पंजाब पुलिस की इनपुट के आधार पर 2 किलो हेरोइन की एक खेप को जब्त किया था। जिसे पाकिस्तानी तस्करों ने फेंसिंग के आगे खेतों में छिपाया था, ताकि भारतीय तस्कर उसे चोरी से ले जा सकें।